text: I Ilopiya adihay ko nalacolan patinako to tomirengay tamdaw misanamalay, I Hungkari a Vértesszőlős matama ko Samu ato matodohay a ’okak, nika awaay matama ko ’afo. I Sepaniya a Torralba ato Ambrona, matama ko la’ed tahanini ’ayaw 300-500 ’ofad miheca no Aseli punka a fokelohan[2]. I Feranse a Saint-Estève-Janson a Escale Cave matama ko kahengangay a sota’ ato limaay la’ed tahanini ’ayaw 20 ’ofad miheca a masaparoday takar[2]. Maedef ko tinako pahapinang la’ed tahanini ’ayaw 125,000 miheca o malenakay to ko pisanamal.